
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 11.03.2008

Nr.  PL-x 46 
	


RAPORT

asupra proiectului de Lege pentru aprobarea Ordonanţei de urgenţă a Guvernului nr.123/2007 
privind unele măsuri pentru consolidarea cooperării judiciare 
cu statele membre ale Uniunii Europene

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.123/2007 privind unele măsuri pentru consolidarea cooperării judiciare cu statele membre ale Uniunii Europene , transmis cu adresa nr. PL-x 46 din                  18 februarie 2008, înregistrată sub nr. 31/87 din 19 februarie 2008.    
Potrivit prevederilor art. 75 din Constituţia României, republicată şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră Decizională.

Senatul, în calitate de primă Cameră sesizată, a adoptat proiectul de lege în şedinţa din 13 februarie 2008.
Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr. 1525 din 5 noiembrie 2007.

Comisia pentru  muncă şi protecţie socială a avizat favorabil proiectul de lege, conform avizului nr. 27/37 din 27 februarie 2008.

Comisia pentru politică externă a avizat favorabil iniţiativa legislativă, conform avizului transmis cu adresa PL-x 46 din 26 februarie 2008.


Proiectul de lege supus dezbaterii are ca obiect de reglementare instituirea unor măsuri pentru consolidarea cooperării judiciare cu statele membre ale Uniunii Europene, în sensul stabilirii unor reguli privind procedura de trimitere în statele membre ale Uniunii Europene şi, dacă este cazul, în state terţe, a unor magistraţi de legătură români, în aplicarea Acţiunii Comune din 22 aprilie 1996 adoptată de Consiliu în temeiul articolului K.3 din Tratatul privind Uniunea Europeană, privind crearea unui cadru pentru schimbul de magistraţi de legătură, în scopul îmbunătăţirii cooperării judiciare între statele membre ale Uniunii Europene. De asemenea, se stabileşte procedura de numire a punctelor de contact ale României pentru reţelele judiciare europene, precum şi de constituire a reţelelor judiciare române.            .
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată în şedinţa din 11 martie 2008.

La lucrările Comisiei a participat, în calitate de invitat, din partea Ministerului Justiţiei, domnul  Florin Răzvan RADU - director.
  Din numărul total de 28 membri ai Comisiei juridice, de disciplină şi imunităţi, la şedinţă au participat          15  deputaţi.

În urma examinării iniţiativei legislative şi a opiniilor exprimate, membrii Comisiei au hotărât, cu unanimitate de voturi să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.123/2007 privind unele măsuri pentru consolidarea cooperării judiciare cu statele membre ale Uniunii Europene, cu amendamentele admise care sunt redate în ANEXA la prezentul raport.

În raport cu obiectul şi conţinutul său, proiectul de lege face parte din categoria legilor ordinare. 

                                  PREŞEDINTE,                                                                SECRETAR,

                                  Sergiu ANDON                                                              George BĂEŞU
         Consilier,

    Nicoleta Grecu
ANEXA 

AMENDAMENTE ADMISE:

	Nr.

crt.
	Text 

OUG 123/2007
	Text Senat
	Amendamente

(autorul amendamentului)
	Motivare

	1. 
	                 ------------------
	Lege pentru aprobarea Ordonanţei de urgenţă a Guvernului nr.123/2007 privind unele măsuri pentru consolidarea cooperării judiciare cu statele membre ale Uniunii Europene


	  Nemodificat.
	

	2. 
	               ---------------------
	ARTICOL UNIC. - Se aprobă Ordonanţa de urgenţă a Guvernului nr.123 din                   5 noiembrie 2007 privind unele măsuri pentru consolidarea cooperării judiciare cu statele membre ale Uniunii Europene, publicată în Monitorul Oficial al României, Partea I, nr.751 din      6 noiembrie 2007, cu următoarele modificări:

              
	   Nemodificat.
	

	3. 
	ORDONANŢĂ DE URGENŢĂ 
privind unde măsuri pentru consolidarea cooperării judiciare cu statele membre ale Uniunii Europene

	
	  Nemodificat.
	

	4. 
	TITLUL I

Dispoziţii pentru reglementarea procedurii de trimitere în statele membre ale Uniunii Europene sau în state terţe a unor magistraţi de legătură, în aplicarea Acţiunii comune din 22 aprilie 1996, adoptată de Consiliu în temeiul art. K.3 din Tratatul privind Uniunea Europeană, privind crearea unui cadru pentru schimbul de magistraţi de legătură, în scopul îmbunătăţirii cooperării judiciare între statele membre ale Uniunii Europene

	
	   Nemodificat.
	

	5. 
	  Articolul 1 

  Scop
  Prezentul titlu creează cadrul juridic pentru trimiterea, pe baza unor acorduri bilaterale sau multilaterale, a unor magistraţi de legătură în state membre ale Uniunii Europene sau, dacă este cazul, şi în state terţe, în aplicarea Acţiunii comune din 22 aprilie 1996, adoptată de Consiliu în temeiul art. K.3 din Tratatul privind Uniunea Europeană, privind crearea unui cadru pentru schimbul de magistraţi de legătură, în scopul îmbunătăţirii cooperării judiciare între statele membre ale Uniunii Europene, publicată în Jurnalul Oficial al Uniunii Europene nr. L 105 din 27 aprilie 1996.

	
	1.   1. La titlul I, articolul 1 se modifică şi va avea următorul cuprins:

   Articolul 1

   Scop
    Prezentul titlu creează cadrul juridic pentru trimiterea, pe baza unor înţelegeri bilaterale sau a unor acorduri multilaterale, a unor magistraţi de legătură în state membre ale Uniunii Europene sau, dacă este cazul, şi în state terţe, în aplicarea Acţiunii comune din 22 aprilie 1996, adoptată de Consiliu în temeiul art. K.3 din Tratatul privind Uniunea Europeană, privind crearea unui cadru pentru schimbul de magistraţi de legătură, în scopul îmbunătăţirii cooperării judiciare între statele membre ale Uniunii Europene, publicată în Jurnalul Oficial al Uniunii Europene nr. L 105 din 27 aprilie 1996.”
Autor: Comisia juridică..

	

	6. 
	Art. 2: Definiţie
(1)În sensul prezentului titlu, în conformitate cu Acţiunea comună din 22 aprilie 1996, adoptată de Consiliu în temeiul art. K.3 din Tratatul privind Uniunea Europeană, privind crearea unui cadru pentru schimbul de magistraţi de legătură, în scopul îmbunătăţirii cooperării judiciare între statele membre ale Uniunii Europene, prin magistrat de legătură se înţelege un judecător, procuror sau o persoană de specialitate juridică din Ministerul Justiţiei, asimilată judecătorilor şi procurorilor, cu experienţă în domeniul cooperării judiciare internaţionale în materie penală şi civilă, trimişi      într-un stat membru al Uniunii Europene sau, dacă este cazul, într-un stat terţ, pentru facilitarea şi îmbunătăţirea cooperării în domeniu cu acel stat, pe baza unor acorduri bilaterale sau multilaterale.
(2)Judecătorii sau procurorii care urmează a fi trimişi ca magistraţi de legătură sunt detaşaţi la direcţia care îndeplineşte atribuţiile Ministerului Justiţiei de autoritate centrală în domeniul cooperării judiciare internaţionale, denumită în continuare direcţia de specialitate, pe posturi create special în acest scop.
(3)Numărul maxim de posturi alocate direcţiei de specialitate a Ministerului Justiţiei în scopul trimiterii unor magistraţi de legătură se aprobă prin ordin al ministrului justiţiei.
	1.
La titlul I, alineatul (1) al articolului 2 va avea următorul cuprins:
„(1)
În sensul prezentului titlu, în conformitate cu Acţiunea comună din 22 aprilie 1996, adoptată de Consiliu în temeiul art.K.3 din Tratatul privind Uniunea Europeană, privind crearea unui cadru pentru schimbul de magistraţi de legătură, în scopul îmbunătăţirii cooperării judiciare între statele membre ale Uniunii Europene, prin magistrat de legătură se înţelege un judecător, procuror sau o persoană de specialitate juridică, în sensul prevederilor art.87 alin.(1) din Legea nr.303/2004 privind statutul judecătorilor şi procurorilor, republicată, cu modificările şi completările ulterioare, cu experienţă în domeniul cooperării  judiciare  internaţionale în materie penală şi civilă, trimis într-un stat membru al Uniunii Europene sau, dacă este cazul, într-un stat terţ, pentru facilitarea şi îmbunătăţirea cooperării în domeniu cu acel stat, pe baza unor acorduri bilaterale sau multilaterale.” 


	2. Nemodificat. 
	Prin introducerea unui punct nou, punctul 1 din textul Senatului devine punctul 2, cu textul nemodificat.

	7. 
	Art. 3: Funcţiile şi atribuţiile magistratului de legătură
(1)Magistratul de legătură îndeplineşte orice activitate menită să favorizeze şi să accelereze, în special prin stabilirea de contacte directe cu serviciile competente şi cu autorităţile judiciare ale statului gazdă, toate formele de cooperare judiciară în materie penală şi civilă, după caz.
(2) Pe baza acordului încheiat cu statul membru gazdă, magistratul de legătură român poate desfăşura şi activităţi destinate să asigure funcţiile de schimb de informaţii şi de date statistice, cu scopul de a favoriza cunoaşterea reciprocă a sistemelor juridice, a băncilor de date juridice, precum şi relaţiile dintre profesiile juridice din cele două state.
	
	3. La titlul I, alineatul (2) al articolului 3, va avea următorul cuprins:
   (1) Nemodificat. 
  „(2) Magistratul de legătură român desfăşoară şi activităţi destinate să asigure funcţiile de schimb de informaţii şi de date statistice, cu scopul de a favoriza cunoaşterea reciprocă a sistemelor juridice, a băncilor de date juridice, precum şi relaţiile dintre profesiile juridice din cele două state.”

Autor: Comisia juridică..

	

	8. 
	Art. 4: Procedura de trimitere a magistraţilor de legătură
(1)Direcţia de specialitate a Ministerului Justiţiei analizează anual stadiul cooperării judiciare cu statele membre ale Uniunii Europene şi cu statele terţe şi poate propune ministrului justiţiei, motivat, trimiterea unor magistraţi de legătură în acele state membre ale Uniunii Europene sau, dacă este cazul, în state terţe, în relaţia cu care se înregistrează constant un număr foarte mare de cazuri în domeniul cooperării judiciare în materie penală şi civilă ori probleme deosebite care nu pot fi soluţionate fără un contact direct permanent, la faţa locului, cu autorităţile competente din statul respectiv.
(2)Magistraţii de legătură sunt trimişi pe baza unui acord la nivel guvernamental ori departamental, bilateral sau multilateral.
(3)Magistraţii de legătură sunt selectaţi pe baza unui concurs de dosare, care să ateste o bogată experienţă practică în domeniul cooperării judiciare internaţionale, şi a unui interviu.
(4)Magistratul de legătură este numit prin ordin al ministrului justiţiei, în cazul judecătorilor şi procurorilor fiind necesară şi o hotărâre a Consiliului Superior al Magistraturii pentru aprobarea detaşării la Ministerul Justiţiei.
(5)În cazul în care un consilier juridic de la direcţia de specialitate a Ministerului Justiţiei este trimis ca magistrat de legătură, acesta este transferat pe unul dintre posturile create cu acest scop, pe postul său urmând a fi numit temporar un alt consilier juridic din Ministerul Justiţiei.
	
	 4. La titlul I, alineatul (2) al articolului 4, va avea următorul cuprins:
    (1). Nemodificat. 
„(2) Magistraţii de legătură sunt trimişi pe baza unei înţelegeri la nivelul ministerelor de justiţie, care nu intră sub incidenţa Legii nr. 590/2003 privind tratatele.”

Autor: Comisia juridică..
(3) Nemodificat.
(4) Nemodificat.

(5) Nemodificat.
	   Experienţa practică de după intrarea în vigoare a O.U.G.              nr. 123/2007, sub aspectul demersurilor Ministerului Justiţiei în vederea încheierii unor acorduri bilaterale cu caracter de tratate cu diferite state membre ale Uniunii Europene, în sensul Legii nr. 590/2003 privind tratatele,  a demonstrat că alte state membre trimit magistraţii de legătură pe baza unei simple corespondenţe între ministrul justiţiei din statul acreditar şi cel din statul acreditant sau a unei înţelegeri care nu îmbracă însă forma unui tratat. În acest sens, în cazul Acordului între Ministerul Justiţiei din România şi Ministerul Justiţiei din Republica Italiană privind schimbul magistraţilor de legătură, la Benevento la 17 noiembrie  2007, aprobată prin Hotărârea Guvernului nr. 1455/2007, a fost necesară negocierea acestui acord sub forma unui tratat la nivel departamental  şi numai situaţia excepţională apărută în relaţia cu Republica Italiană a permis încheierea atât de rapidă a acestuia, în condiţiile în care pentru partea italiană un asemenea formalism nu era necesar.

Ca atare, celelalte state membre nu interpretează  dispoziţiile alin. (1) ale art. 1
 din Acţiunea Comună din 22 aprilie 1996 adoptată de Consiliu în temeiul articolului K.3 din Tratatul privind Uniunea Europeană, privind crearea unui cadru pentru schimbul de magistraţi de legătură, în scopul îmbunătăţirii cooperării judiciare între statele membre ale Uniunii Europene (96/277/JAI) pe care le transpune O.U.G nr. 123/2007, în sensul strict, de tratat, în care a fost preluat în alineatul 2 al art. 4 din O.U.G. nr. 123/2007, iar din considerente practice este de preferat ca şi România să îmbrăţişeze această interpretare mai puţin formalistă.



	9. 
	Art. 5: Drepturi şi obligaţii
(1)Magistraţii de legătură beneficiază în statul în care sunt trimişi de drepturile salariale şi de alte drepturi băneşti corespunzătoare funcţiei diplomatice de ministru consilier, potrivit legislaţiei de salarizare în vigoare pentru personalul trimis în misiune permanentă în străinătate.
(2)Pe perioada desfăşurării misiunii în străinătate, magistratul de legătură beneficiază de toate drepturile prevăzute de lege pentru judecători, procurori şi asimilaţii acestora, cu excepţia drepturilor salariale pe care le-ar fi avut în cazul desfăşurării activităţii de judecător, procuror sau consilier juridic în ţară, care sunt înlocuite de cele prevăzute la alin. (1). În cazul în care drepturile salariale specifice funcţiei de judecător, procuror sau asimilat al acestora, de care ar fi beneficiat în ţară magistratul de legătură în cauză, sunt mai mari decât cele prevăzute la alin. (1), acesta îşi va păstra drepturile salariale mai favorabile.
(3)Durata mandatului magistratului de legătură se stabileşte prin ordin al ministrului justiţiei, fără a putea fi mai mică de 1 an şi mai mare de 3 ani.
(4)Magistratul de legătură elaborează anual un raport de activitate pe care îl prezintă directorului direcţiei de specialitate a Ministerului Justiţiei până la sfârşitul primei luni a anului următor. Rapoartele de activitate ale magistraţilor de legătură se prezintă ministrului justiţiei de către directorul direcţiei de specialitate, însoţite de evaluarea acestuia cu privire la activitatea desfăşurată de fiecare magistrat de legătură, precum şi cu privire la stadiul cooperării judiciare cu statul respectiv, în funcţie de care formulează propunerile care se impun.

	
	5. La titlul I, articolul 5  va avea următorul cuprins: 
„Articolul 5
 Drepturi şi obligaţii
(1)Magistraţii de legătură beneficiază în statul în care sunt trimişi de drepturile salariale şi de alte drepturi băneşti corespunzătoare funcţiei diplomatice de ministru consilier, potrivit legislaţiei de salarizare în vigoare pentru personalul trimis în misiune permanentă în străinătate.
 (2) Pe perioada desfăşurării misiunii permanente în străinătate, magistratul de legătură îşi păstrează vechimea în muncă şi magistratură şi drepturile prevăzute de lege pentru judecători, procurori şi asimilaţii acestora, însă nu poate beneficia în ţară de aceleaşi drepturi acordate potrivit dispoziţiilor alin. (1). În cazul în care drepturile salariale specifice funcţiei de judecător, procuror sau asimilat al acestora, de care ar fi beneficiat în ţară magistratul de legătură în cauză, sunt mai mari decât cele prevăzute la alin. (1), acesta îşi va păstra drepturile salariale mai favorabile.
 (21) Dispoziţiile art. 58 din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare, nu se aplică în cazul magistraţilor de legătură trimişi în misiune permanentă în străinătate.
 (3) Durata mandatului magistratului de legătură este de până la 3 ani, cu posibilitatea reînnoirii o singură dată, şi se stabileşte prin ordin al ministrului justiţiei.
(4)Magistratul de legătură elaborează anual un raport de activitate pe care îl prezintă directorului direcţiei de specialitate a Ministerului Justiţiei până la sfârşitul primei luni a anului următor. Rapoartele de activitate ale magistraţilor de legătură se prezintă ministrului justiţiei de către directorul direcţiei de specialitate, însoţite de evaluarea acestuia cu privire la activitatea desfăşurată de fiecare magistrat de legătură, precum şi cu privire la stadiul cooperării judiciare cu statul respectiv, în funcţie de care formulează propunerile care se impun.”
Autor: Comisia juridică.
	Redactarea alin. 2 al art. 5 din O.U.G. nr. 123/2007, coroborată cu prevederile art. 58 din Legea nr. 303/2004 privind statutul judecătorilor şi procurorilor, cu modificările şi completările ulterioare a dat loc în practica la anumite interpretări îndepărtate de spiritul actului normativ, care dacă ar fi acceptate ar crea pentru magistraţii de legătură o situaţie mult mai avantajoasă faţă de categorii similare de personal, prin cumularea drepturilor specifice funcţiei diplomatice de ministru consilier cu alte drepturi salariale prevăzute de lege pentru magistraţi. De asemenea,  clarificarea acestor norme este de natură să evite eventuale litigii legate de drepturile salariale.

Pentru a asigura simetria cu situaţia membrului naţional al Eurojust.


	10
	TITLUL II
Dispoziţii pentru facilitarea aplicării Deciziei 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate
	
	    Nemodificat.
	

	11
	CAPITOLUL I

Dispoziţii generale
	
	   Nemodificat.
	

	12
	Art. 1: Membrul naţional român al Eurojust
(1)Membrul naţional român al Eurojust este reprezentantul României în Unitatea europeană de cooperare judiciară - Eurojust şi are competenţele pe care i le atribuie Uniunea Europeană, în conformitate cu Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate, publicată în Jurnalul Oficial al Uniunii Europene nr. L 63 din 6 martie 2002, denumită în continuare Decizia Eurojust, în condiţiile stabilite prin prezenta ordonanţă de urgenţă.
(2)Membrul naţional al Eurojust îşi desfăşoară activitatea sub autoritatea ministrului justiţiei.
	
	   Nemodificat.
	

	13
	Art. 2: Numirea
(1) Membrul naţional român al Eurojust este numit prin ordin al ministrului justiţiei, cu avizul consultativ al Consiliului Superior al Magistraturii.
(2)Membrul naţional român al Eurojust este selectat de ministrul justiţiei dintre procurorii cu experienţă în combaterea formelor grave ale criminalităţii transnaţionale organizate, a corupţiei sau a terorismului.
(3)Mandatul membrului naţional român al Eurojust este de 3 ani, cu posibilitatea reînvestirii o singură dată.

	2.
 La titlul II, alineatul (1) al articolului 2 se modifică şi va avea următorul cuprins:

„(1)
Membrul naţional român al Eurojust este numit prin ordin al ministrului justiţiei, cu avizul conform al Consiliului Superior al Magistraturii.”


	2.    Se elimină.
Autor: Comisia juridică..


	  La Titlul II, la articolul 2, să se menţină la alineatul 1 prevederea iniţială a Ordonanţei de Urgenţă, privind numirea membrului român al Eurojust prin ordin al ministrului justiţiei cu avizul consultativ al Consiliului Superior al Magistraturii.  Dacă în cazul celorlalte numiri prevăzute de OUG se pot justifica amendamentele senatorilor privind avizul conform al CSM, considerăm că în cazul numirii membrului la Eurojust, care este un procuror, pentru considerente de simetrie cu procedura de numire în funcţie a procurorilor şefi din cadrul Parchetului de pe lângă Înalta Curte de Casaţie şi Justiţie, caracterul avizului CSM trebuie să fie unul consultativ, cu atât mai mult cu cât, aşa cum se întâmplă şi în alte state membre, membrul la Eurojust îşi desfăşoară activitatea sub autoritatea ministrului justiţiei.

	14
	  Art. 3: 
  Statut
303/2004Membrul naţional român al Eurojust este detaşat la sediul Eurojust de la Haga, Regatul Ţărilor de Jos, în condiţiile Legii nr.  privind statutul judecătorilor şi procurorilor, republicată, cu modificările şi completările ulterioare, şi beneficiază de drepturile salariale şi de alte drepturi băneşti corespunzătoare funcţiei diplomatice de ministru consilier, potrivit legislaţiei de salarizare în vigoare pentru personalul trimis în misiune permanentă în străinătate.

	
	6. La titlul II, articolul 3 va avea următorul cuprins: 

 Articolul 3

 Statut
   „ (1)  Membrul naţional român al Eurojust este trimis în misiune permanentă  la sediul Eurojust de la Haga, Regatul Ţărilor de Jos şi beneficiază de drepturile salariale şi de alte drepturi băneşti corespunzătoare funcţiei diplomatice de ministru consilier, potrivit legislaţiei de salarizare în vigoare pentru personalul trimis în misiune permanentă în străinătate.

(2) Pe perioada desfăşurării misiunii permanente în străinătate, membrul naţional român al Eurojust îşi păstrează vechimea în muncă şi magistratură şi drepturile prevăzute de lege pentru judecători, procurori şi asimilaţii acestora, însă nu poate beneficia în ţară de aceleaşi drepturi acordate potrivit dispoziţiilor alin. (1). În cazul în care drepturile salariale specifice funcţiei de judecător, procuror sau asimilat al acestora, de care ar fi beneficiat în ţară membrul naţional român al Eurojust în cauză, sunt mai mari decât cele prevăzute la alin. (1), acesta îşi va păstra drepturile salariale mai favorabile. 

(3) Dispoziţiile art. 58 din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare, nu se aplică în cazul membrului naţional român al Eurojust.”

Autor: Comisia juridică..
	Simetria reglementării, date fiind atribuţiile de natură similară, în ceea ce priveşte statutul membrului naţional la Eurojust şi cel al magistraţilor de legătură trimişi în misiune permanentă în străinătate.

	Art. 4: Încetarea mandatului membrului naţional român al Eurojust
 (1)Mandatul membrului naţional român al Eurojust încetează:

a) la expirarea perioadei pe care a fost numit;
b) prin renunţare;
c) prin încetarea funcţiei de procuror, în condiţiile legii;
d)prin eliberare din funcţie.
(2)Încetarea mandatului se constată prin ordin al ministrului justiţiei.
(3)Guvernul va notifica încetarea mandatului Eurojust şi Secretariatului General al Consiliului Uniunii Europene, prin intermediul Ministerului Afacerilor Externe.
(4)Membrul naţional român al Eurojust căruia i-a încetat activitatea la expirarea termenului prevăzut va continua funcţia respectivă până la înlocuirea sa cu noul membru desemnat.

	
	   Nemodificat.

	Art. 5: Raport anual
(1) Membrul naţional român al Eurojust prezintă ministrului justiţiei un raport anual referitor la activităţile desfăşurate.
(2)Membrul naţional român al Eurojust poate fi chemat pentru a informa Comisiile juridice şi Comisiile pentru afaceri europene ale Camerei Deputaţilor şi Senatului despre activitatea desfăşurată. Ministrul justiţiei transmite o copie a raportului de activitate al membrului naţional român al Eurojust celor două Camere ale Parlamentului.

	
	7.  La titlul II, alineatul (2) al articolului 5 se modifică şi va avea următorul cuprins:
  (1)  Nemodificat.
  „(2)Membrul naţional român al Eurojust poate fi chemat pentru a informa Comisiile juridice  ale Camerei Deputaţilor şi Senatului şi Comisia pentru afaceri europene a Parlamentului României despre activitatea desfăşurată. Ministrul justiţiei transmite o copie a raportului de activitate al membrului naţional român al Eurojust celor două Camere ale Parlamentului.”
Autor : Comisia juridică.

	Este necesară modificarea  articolului pentru a-l pune în acord cu dispoziţiile Hotărârii nr.52 din 20 decembrie 2006
privind constituirea Comisiei pentru afaceri europene a Parlamentului României 

	Art. 6: Asistentul membrului naţional al Eurojust
(1)Ministrul justiţiei poate numi, prin ordin, un asistent al membrului naţional român al Eurojust.
(2)Asistentul membrului naţional al Eurojust exercită funcţiile prevăzute în Decizia Eurojust şi îl asistă pe membrul naţional în exerciţiul funcţiilor sale.

(3)Asistentul va putea acţiona ca membru naţional în caz de absenţă, boală, abţinere sau vacanţă a postului membrului naţional al Eurojust. Dacă sunt numiţi mai mulţi asistenţi, aceştia îşi vor exercita suplinirea în ordinea vechimii în funcţie.
(4)Asistentul care acţionează ca membru naţional are aceleaşi atribuţii pe care legea i le atribuie acestuia.

	
	   Nemodificat.

	Art. 7: Corespondenţi naţionali ai Eurojust
(1)Ministrul justiţiei numeşte, prin ordin, corespondenţi naţionali ai Eurojust, pentru problemele legate de terorism, criminalitate organizată şi corupţie, dintre procurorii Parchetului de pe lângă Înalta Curte de Casaţie şi Justiţie.
(2)Guvernul notifică Eurojust şi Secretariatului General al Consiliului Uniunii Europene, prin intermediul Ministerului Afacerilor Externe, numirea corespondenţilor naţionali ai Eurojust.
(3)Numirea în calitate de corespondent naţional al Eurojust nu aduce atingere statutului procurorilor respectivi.

	3.
La titlul II, alineatul (1) al articolului 7 se modifică şi va avea următorul cuprins:
  „(1)
Ministrul justiţiei numeşte, prin ordin, cu avizul conform al Consiliului Superior al Magistraturii, corespondenţi naţionali ai Eurojust, pentru problemele legate de terorism, criminalitate organizată şi corupţie, dintre procurorii Parchetului de pe lângă Înalta Curte de Casaţie şi Justiţie.”

	   8. Nemodificat.
	Prin renumerotarea textelor, punctul 3 devine punctul 8, cu textul nemodificat.

	Art. 8: Funcţiile corespondenţilor naţionali
(1)La solicitarea membrului naţional al Eurojust, corespondenţii naţionali trebuie să transmită organelor judiciare cererile de asistenţă. De asemenea, corespondenţii naţionali oferă membrului naţional sprijinul tehnic necesar pentru îndeplinirea misiunii. Relaţiile dintre membrul naţional şi corespondenţii naţionali nu exclud relaţiile directe între membrul naţional şi autorităţile competente.
[image: image2]
(2)Corespondentul naţional al Eurojust pentru probleme de terorism exercită atribuţiile prevăzute în Decizia Eurojust. În acest scop, corespondentul are acces la orice informaţie, pe care o transmite către Eurojust, referitor la existenţa oricărei proceduri judiciare privind infracţiuni de terorism şi cel puţin:
a)identificarea persoanelor care fac obiectul acestor proceduri;
b)acţiunile care fac obiectul procedurii şi circumstanţele specifice;
c)relaţia cu alte cazuri privind acte de terorism.

	
	   Nemodificat.

	CAPITOLUL II

Despre atribuţiile membrului naţional român al Eurojust

	
	   Nemodificat.

	Art. 9: Atribuţiile de cooperare judiciară
(1)Membrul naţional român al Eurojust poate primi şi transmite cereri de asistenţă judiciară formulate de autorităţile judiciare române sau adresate acestora de autorităţi judiciare din alte state membre ale Uniunii Europene.
(2)Atribuţia prevăzută la alin. (1) se exercită cu respectarea dispoziţiilor legale privind autorităţile naţionale competente pentru transmiterea şi primirea cererilor de asistenţă judiciară şi în conformitate cu convenţiile şi acordurile în vigoare şi cu dreptul Uniunii Europene.

	
	   Nemodificat.

	Art. 10: Accesul la informaţie
În exercitarea funcţiilor sale, membrul naţional român al Eurojust poate:
a)să aibă acces la Registrul cazierului judiciar şi la celelalte baze de date, în aceleaşi condiţii cu celelalte organe judiciare;
b)să solicite sau să schimbe cu autorităţile judiciare ori administrative române orice informaţie necesară pentru îndeplinirea funcţiilor sale;
c)să obţină de la organele de ordine publică şi siguranţă naţională orice informaţie necesară pentru îndeplinirea funcţiilor sale, în aceleaşi condiţii prevăzute pentru organele judiciare;
d)să primească informaţii din partea Oficiului European de Luptă Anti-Fraudă (OLAF);
e)să aibă acces la Sistemul de Informare Schengen în termenii stabiliţi în Convenţia din data de 19 iunie 1990, de aplicare a Acordului Schengen din data de 14 iunie 1985, sau în dispoziţiile prin care se modifică, precum şi la alte sisteme de informare ale Uniunii Europene, conform dispoziţiilor specifice;
f)să aibă acces la informaţia centralizată obţinută de Reţeaua Judiciară Europeană.

	
	   Nemodificat.

	Art. 11: Protecţia datelor
(1)Transmiterea de date personale ca o consecinţă a exercitării atribuţiilor membrului naţional al Eurojust se face cu respectarea dispoziţiilor legale în vigoare.
(2)Membrul naţional al Eurojust are acces la datele cu caracter personal în condiţiile prevăzute de lege pentru judecători şi procurori.
	
	  Nemodificat.

	CAPITOLUL III
Relaţiile dintre Eurojust şi autorităţile române
	
	   Nemodificat.

	Art. 12: Obligaţia de colaborare cu Eurojust
Judecătorii şi procurorii, organele de poliţie, funcţionarii publici şi toate autorităţile şi instituţiile publice au obligaţia de a colabora cu Eurojust fie prin Colegiu, fie prin intermediul membrului naţional sau al asistentului acestuia, precum şi prin corespondenţii naţionali, în zona competenţei acestora, în condiţiile legii.
	
	   Nemodificat.

	Art. 13: Solicitările Eurojust
(1)De regulă, Eurojust comunică în mod direct cu organul judiciar român competent.
 (2)Procurorul general al Parchetului de pe lângă Înalta Curte de Casaţie şi Justiţie este competent să primească solicitările Eurojust, atunci când se referă la:
a)începerea urmăririi penale;
b)constatarea faptului că autorităţile unui alt stat membru al Uniunii Europene sunt mai bine plasate pentru a urmări o anumită faptă penală pentru care ar fi fost competente şi autorităţile române, potrivit regulilor de aplicare a legii penale în spaţiu stabilite de Codul penal român;
c)constituirea unei echipe comune de anchetă.
(3)Dacă autorităţile române competente refuză să dea curs unei solicitări a Eurojust, refuzul trebuie motivat. Dacă indicarea exactă a motivelor de respingere prejudiciază interesele naţionale esenţiale în materie de siguranţă naţională sau compromit desfăşurarea corectă a unei anchete în curs ori siguranţa persoanelor, este suficient să se indice existenţa unor asemenea circumstanţe.

	
	Nemodificat.

	Art. 14: Solicitări de intervenţie a Eurojust
(1)Autorităţile judiciare române şi Ministerul Justiţiei pot solicita intervenţia Eurojust, potrivit atribuţiilor acestuia, în condiţiile legii.
(2)Procurorul general al Parchetului de pe lângă Înalta Curte de Casaţie şi Justiţie informează Eurojust despre existenţa unor cauze penale aflate în faza de cercetare sau urmărire penală în România, care ar avea repercusiuni asupra Uniunii Europene sau ar putea afecta un alt stat membru al Uniunii Europene. Cu toate acestea, această informare poate să nu fie făcută atât timp cât este necesar pentru a nu compromite rezultatul acţiunilor organelor judiciare române.
(3)Parchetul de pe lângă Înalta Curte de Casaţie şi Justiţie informează Eurojust despre crearea şi funcţionarea pe teritoriul României a unor echipe comune de anchetă.
(4)Solicitările şi informaţiile prevăzute la alin. (1)-(3) se transmit prin intermediul membrului naţional al Eurojust.
(5)Membrul naţional al Eurojust comunică procurorului general al Parchetului de pe lângă Înalta Curte de Casaţie şi Justiţie orice informaţie pe care o deţine şi care poate fi de interes pentru cercetările ori pentru procedurile penale ce se pot desfăşura de către autorităţile române sau pentru coordonarea cu cele ce se desfăşoară în alt stat membru al Uniunii Europene.
	
	   Nemodificat.

	Art. 15: Preluarea procedurilor penale iniţiate în alt stat membru al Uniunii Europene
La solicitarea Colegiului Eurojust sau a membrului naţional al Eurojust, procurorul general al Parchetului de pe lângă Înalta Curte de Casaţie şi Justiţie poate cere curţii de apel competente să preia, în condiţiile legii, urmărirea penală iniţiată în alt stat membru al Uniunii Europene.
	
	 Nemodificat.

	Art. 16: Membrul român în Autoritatea comună de supraveghere
(1) Reprezentarea României în Autoritatea comună de supraveghere a Eurojust se asigură de un judecător care oferă toate garanţiile de independenţă şi care se bucură de înaltă reputaţie profesională şi morală, numit de ministrul justiţiei, cu avizul consultativ al Consiliului Superior al Magistraturii.
(2)Guvernul va notifica numirea şi încetarea mandatului acestuia Eurojust şi Secretariatului General al Consiliului, prin intermediul Ministerului Afacerilor Externe.
	4.
La titlul II, alineatul (1) al articolului 16 se modifică şi va avea următorul cuprins:
  „(1)
Reprezentarea României în Autoritatea comună de supraveghere a Eurojust se asigură de un judecător care oferă toate garanţiile de independenţă şi care se bucură de înaltă reputaţie profesională şi morală, numit de ministrul justiţiei, cu avizul conform al Consiliului Superior al Magistraturii.”

	   9. Nemodificat.
	Prin renumerotarea textelor, punctul 4 devine punctul 9, cu textul nemodificat.

	CAPITOLUL IV

Dispoziţii finale

	
	   Nemodificat.

	Art. 17: Abrogare
58/2006- Art. 2-9 din Legea nr.  pentru ratificarea Acordului privind cooperarea dintre România şi Eurojust, semnat la Bruxelles, la 2 decembrie 2005, şi pentru reglementarea unor măsuri referitoare la reprezentarea României la Eurojust, în perioada ce precede aderării şi după data aderării la Uniunea Europeană, publicată în Monitorul Oficial al României, Partea I, nr. 300 din 4 aprilie 2006, se abrogă.

	
	   Nemodificat.

	Art. 18: Situaţie tranzitorie
(1)Mandatul actualului membru naţional român al Eurojust continuă până la ajungerea la termen, cu excepţia cazului în care intervine unul dintre cazurile de încetare prevăzute la art. 4 alin. (1) lit. b)-d).
(2)Membrul naţional român al Eurojust aflat în funcţie la data intrării în vigoare a prezentei ordonanţe de urgenţă are toate drepturile şi obligaţiile prevăzute de aceasta.

	TITLUL III
Punctele de contactate României pentru reţelele judiciare europene şi reţetele judiciare române
	
	   Nemodificat.
	

	34
	Art. 1: Punctele naţionale de contact pentru reţelele judiciare europene
(1)În condiţiile stabilite de normele Uniunii Europene relevante, ministrul justiţiei numeşte, prin ordin, punctele naţionale de contact ale reţelelor judiciare europene existente sau care s-ar putea crea în Uniunea Europeană în domeniul cooperării judiciare în materie penală şi civilă.
(2)La desemnarea punctelor naţionale de contact se va ţine seama de necesitatea reprezentării atât a autorităţii judecătoreşti, cât şi a Ministerului Justiţiei. Judecătorii sau procurorii sunt numiţi în calitatea de punct naţional de contact al reţelelor judiciare europene cu avizul consultativ al Consiliului Superior al Magistraturii.
	5. La titlul  III, alineatul (2) al articolului 1 se modifică şi va avea următorul cuprins:

  „(2)
La desemnarea punctelor naţionale de contact se va ţine seama de necesitatea reprezentării atât a autorităţii judecătoreşti, cât şi a Ministerului Justiţiei. Judecătorii sau procurorii sunt numiţi în calitatea de punct naţional de contact al reţelelor judiciare europene, cu avizul conform al Consiliului Superior al Magistraturii.”

	   10. Nemodificat.
	Prin renumerotarea textelor, punctul 5 devine punctul 10, cu textul nemodificat.

	Art. 2: Reţelele judiciare române
   (1)Ministrul justiţiei poate constitui, prin ordin, reţele judiciare române în domeniul cooperării judiciare române în materie penală şi civilă, formate din judecători şi procurori şi din personal de specialitate juridică asimilat judecătorilor şi procurorilor din cadrul direcţiei de specialitate a Ministerului Justiţiei. Judecătorii şi procurorii sunt numiţi în reţelele judiciare române cu avizul Consiliului Superior al Magistraturii.
(2) Rolul, funcţiile şi organizarea reţelelor judiciare române, corespondente pe plan naţional ale reţelelor judiciare europene, se stabilesc prin ordin al ministrului justiţiei.

	6.
La titlul III alineatele (1) şi (2) ale articolului 2 se modifică şi vor avea următorul cuprins:

  „(1)
Ministrul justiţiei poate constitui, prin ordin, reţele judiciare române în domeniul cooperării judiciare române în materie penală şi civilă, formate din judecători şi procurori şi din personal de specialitate juridică, în sensul prevederilor art.87 alin.(1) din Legea nr.303/2004 privind statutul judecătorilor şi procurorilor, republicată, cu modificările şi completările ulterioare. Judecătorii şi procurorii sunt numiţi în reţelele judiciare române cu avizul conform al Consiliului Superior al Magistraturii. 
   (2) 
Rolul, funcţiile şi organizarea reţelelor judiciare române, corespondente pe plan naţional ale reţelelor judiciare europene se stabilesc prin ordin al ministrului justiţiei, cu avizul conform al Consiliului Superior al Magistraturii.

	  11. Nemodificat.
	Prin renumerotarea textelor, punctul 6 devine punctul 11, cu textul nemodificat.

	7.
În cuprinsul întregii ordonanţe de urgenţă, articolele vor fi numerotate de la art.1 la art.25.


	  12. Nemodificat.
	Prin renumerotarea textelor, punctul 7 devine punctul 12, cu textul nemodificat.

